વિદ્યાર્થીઓને અમુક પ્રોફેસરો આતંકવાદી જેવા ભાસે છે. આવા જ પ્રોફેસરો એવી દરખાસ્ત લઈ લાવ્યા છે કે ડકવર્થ લુઈસ પરીક્ષામાં પણ લાગુ પાડવામાં આવે. એમનું કહેવું છે કે પરીક્ષામાં અમુક વિદ્યાર્થીઓ મોડા આવે છે. પેપર ગમે તેમ ચેક થતાં હોય એટલે આવા વિદ્યાર્થીઓ પાસ પણ થઈ જાય છે. એટલે અમુક ખડ્ડુસ પ્રોફેસરોએ મોડા આવનાર વિદ્યાર્થીઓ માટે ડકવર્થ લુઈસ લાગુ પાડવામાં આવે એવી માંગ કરી છે. આ નિયમ મુજબ ધારો કે કોઈ વિદ્યાર્થી અડધો કલાક મોડો આવે તો એને અઢી કલાકમાં તો પેપર પૂરું કરવાનું જ રહે પણ પેપર સોને બદલે એકસો ચાલીસ માર્કનું થઈ જાય, એને એટલાં એક્સ્ટ્રા ક્વેશ્ચન અલગથી આપવામાં આવે. આમ જે વિદ્યાર્થીઓ પરીક્ષામાં સમયસર આવે એમને જ એડવાન્ટેજ રહે.